open-index/open-wikipedia-markdown huggingface dataset:
Quid pro quo

**Quid pro quo** (lat.) znamená jedno namiesto druhého, zámena pojmov. Doslovný preklad znamená "niečo za niečo".

## V kultúre
# Hannibal Lecter vo filme *[[Mlčanie jahniat]]* použil tento výraz aby získal osobné informácie od agentky Clarice Starlingovej výmenou za jeho informácie.
# Michael Scofield použil túto frázu v seriáli Prison Break, konkrétne v 10. časti prvej série (*Sleight of Hand*), keď od neho chcel Falsone informácie o Fibonaccim, Mike od neho chcel potom 200 000 dolárov.
# Gregory House použil túto frázu v seriáli Dr. House, a to v 7. časti tretej série (*Son of Coma Guy*).
# Quid Pro Quo (film) je americký film z roku 2008, nakrútený režisérom Carlosom Brooksom.
# Vo filme Duch spisovateľa (*Suffering Man's Charity*) túto vetu použije Allan Cumming.
# V knihe Bratia Karamazovci túto frázu použije Alexej Karamazov.
# V seriáli Californication túto frázu použil Hank Moody v epizóde s názvom Pilot.
# Názov S2E10 Lucifer
# V seriáli The Punisher S01E12 túto frázu použil Agent Orange (William J. Rawlins)
# Agent Sam Hanna frázu použil v seriali NCIS Los Angeles v 9. časti tretej série (*Betrayl*).
#V seriáli Kosti v piatej časti štvrtej série ju použila doktorka Brennanová po tom ako špeciálnemu agentovi Boothovi napravila chrbát.

## Externé odkazy
* 

Kategória:Latinské výrazy
Nekonečný regres

**Nekonečný regres** () je návrat bez konca, bezvýchodiskový postup, pokračovanie do nekonečna, nedôjdenie k nijakému poslednému dôvodu.  

Vo filozofii ide o neustále, do bezbrehej nekonečnosti idúce spätné pýtanie sa na príčinu príčiny (atď.). Pritom vystupuje problém začiatku, ktorý podľa Platóna nemohol vzniknúť, ak má byť začiatkom a nie už následkom niečoho.

## Zdroj
* 

Kategória:Filozofické koncepty
Psychoterapia zameraná na klienta

**Psychoterapia zameraná na klienta** je nedirektívna psychoterapia - psychoterapia založená C. R. Rogersom a
podporújúca vcítenie, prijímanie pacienta *aký je*. Terapeut sa správa *autenticky*, ako živá osoba; poruchy správania vznikajú prevažne z hodnotiacich súdov prevzatých od iných ľudí.

## Externé odkazy
* 

Kategória:Psychoterapia
Regresia (psychológia)

**Regresia** je v psychológii únik z napätej situácie pri nedosahovaní cieľa alebo neuspokojovaní potreby k vývojovo neprimeranému, primitívnemu správaniu, alebo únik do minulosti, k spomienkam. Niektorí jedninci podľahnú regresii pod vplyvom veľkého stresu, alebo depresie, iní majú sklon k regresii z dôvodu veľkého nátlaku pod ktorým sa nachádzajú v poslednej dobe.

Regresia je teda ústup osobnosti do nižších vývojových štádií, kedy ešte na človeka nepôsobilo toľko ťaživých situácií. Je nižšou formou integrácie správania, nie však v zmysle predchádzajúcich štádií vývoja osobnosti. Jej mechanizmus totiž nechápeme ako fylogenetický návrat k starším vývojovým formám správania. Napr. pri veľkom napätí sa môžeme stať hypermobilní, ba až zúriví ako malé dieťa. Regresia je návrat na predchádzajúcu etapu vývoja, napr. lezenie po štyroch pri hneve u dieťaťa, ktoré dokáže chodiť, plač u dospelého a i.

## Externé odkazy
* 

Kategória:Psychológia
Reaktívna psychóza

**Reaktívna psychóza** je psychóza, ktorá vzniká predovšetkým ako reakcia na vonkajšie psychosociálne faktory. Príčina vzniku reaktívnych psychóz je rôzna.

## Externé odkazy
* 

Kategória:Psychózy
Ris

**Ris** (iné názvy: **riss**, pôvodne **Riß**, **3. ľadová doba**, **4. ľadová doba**) je predposledný glaciál v alpskom delení zaľadnenia. Zodpovedá glaciálu sál v severoeurópskom členení.

Definoval ho r. 1901 A. Penck. Názov má podľa alpskej rieky Riss. Podnebie bolo veľmi studené, kontinentálny ľadovec zasahoval až na územie dnešného Česka v priestore geomorfologického celku Moravská brána. Horský ľadovec sa vyskytoval v Tatrách. V tatranských dolinách sa akumulovali hrubé morény.

**Časové vymedzenie** :
* ris v najširšom zmysle = v nordickom systéme sál v najširšom zmysle = 130/126/120 000 pred Kr. – 347/?/? 000 pred Kr.
* ris v širšom zmysle = v nordickom systéme sál v širšom zmysle = 130/126/120 000 pred Kr. – 320/300/260 000 pred Kr.
* ris v užšom zmysle = mladší ris = v nordickom systéme vartan = 130/126/120 000 pred Kr. 200/195/? 000 pred Kr. 

**Delenie** (od najmladšieho stupňa po najstarší) :

Ris v najširšom zmysle:
* ris v širšom zmysle:
** ris v užšom zmysle = mladší ris = ris 2 (od 0,13 do 0,2 mil.)
** interris = ris 1-2 (do 0,24 mil.) – interštadiál; niekedy sa v deleniach vynecháva a starší a mladší ris sa potom patrične rozšíria
** starší ris = ris 1 (do 0,32 mil.)
* protoris – zaraďovaný aj pod mindel-ris
** a) časť zaraďovaná aj pod starší ris (do ? mil.)
** b) preris (do ?0,347 mil.)

## Referencie

Kategória:Glaciály
Quinta essentia

**Quinta essentia** (lat.) je piate súcno, éter, vedľa vody, zeme, vzduchu a ohňa.

Podľa starovekej a stredovekej vedy je éter látka vyplňujúca priestor vo vesmíre nad pozemskou sférou.

## Mytologický pôvod
Slovo aether (éter) pochádza z Homérovskej gréčtiny a znamená číri, svieži vzduch, alebo čistá obloha. V gréckej mytológii to bola čistá essentia v ktorej žili a ktorú dýchali bohovia, ako analógia na smrteľníkov dýchajúcich vzduch. (taktiež personifikovaný v Gréckom božstve ako Aether, syn Erebusa a Nyx)

Slovo aether je príbuzné slovu vyjadrujúce spálenie, alebo v prenesenom význame horenie či lesknutie sa, príbuzné slovu Athiopes (Etiópčania), čo znamená ľudia so spálenou (čiernou) kožou..

## Piaty element

V diele *Tiaeus* (stať 55c) Platón opisuje éter ako niečo, čo boh použil pri delinearizácii (zakriveniu, zvlneniu) vesmíru. Aristoteles, Platónov žiak v Akadémii, začlenil éter do systému klasických prvkov lónskej filozofie ako piaty element (quinta essentia) na princípe, že štyri pozemské prvky menili polohu a pohybovali sa prirodzene v priamych čiarach, líniách, ale na nebesiach to neplatilo, tam sa telesa pohybovali po kružniciach. 

V Aristotelovskom systéme éter nemal žiadne vlastnosti (nebol ani studený, ani horúci, mokrý či suchý) nemohol sa meniť (mohol však zmeniť miesto) a prirodzene sa pohyboval v kruhoch a nevykonával žiadne neprirodzené pohyby.

Stredovekí akademickí filozofi pridali éteru vlastnosť meniť hustotu, čo znamenalo, že planéty boli považované za hustejšie ako to médium ktoré vypĺňalo zvyšok vesmíru.
Robert Fludd, stredoveky učenec, prehlásil, že éter je ľahší (subtílnejší) ako svetlo. Fludd takisto cituje názory Plótinosa z tretieho storočia ktoré uvádzajú éter ako všetko prenikajúci a nehmotný.

## Quinta essentia používaná v alchýmii

Quinta essentia, alebo piaty element bol názov ktorý používali stredoveký alchymisti pre látku podobnú, alebo takú istú, tej z ktorej sú zložené nebeské telesa. Zastavali názor, že trochu quintesencie je obsiahnutej aj vo veciach na zemi a preto veci zemské môžu byť priamo zasiahnuté tým čo sa deje na nebesiach. Tato teória bola rozvinutá v Lulliusovom Testamente zo začiatku štrnásteho storočia. Vtedy sa alchýmia zaoberala izoláciou a použitím piateho elementu.

Táto myšlienka sa rýchlo rozšírila Európou a stala sa populárnou medzi neskoršími alchymistami, hlavne tými čo boli zameraní na medicínu. Toto môžeme vidieť v Knihe o Quintesencii z pätnásteho storočia preloženej do angličtiny z kontinentálneho textu. V ňom je quintesencia používaná ako liek pre ľudské choroby a dokonca obsahuje návod ako ju pripraviť zo sedemkrát destilovaného alkoholu. Tento výraz sa časom stal synonymom so slovom elixír, medicína alebo samotným kameňom mudrcov. 

Napriek tomu že špeciálna teória relativity ukázala, že v Maxvellovej rovnici nie je potrebný éter, vzniklo niekoľko moderných teórii o éteri. Moderny éter ma však veľmi málo spoločného s klasickým éterom od ktorého si požičal názov a tieto teórie sa dnes považujú za vedecky zastarané.

## Externé odkazy
* Filit

Kategória:Filozofické koncepty
Ríša

**Ríša** (z nem. *Reich*) môže byť:
*v histórii: väčší štátny celok s jednotnou ústrednou vládou, spravidla spájajúci viac menších územných alebo národných celkov, synonymum impérium, pozri ríša (štát)
*prenesene:
**celok vytvorený súhrnom rovnorodých jednotlivín
**oblasť, okruh
*v biológii: taxonomická úroveň, pozri ríša (taxonómia) 
*nacistické Nemecko
Quot hominus, tot sententiae

**Quot hominus, tot sententiae** je výrok od Terentia s významom *„koľko [[človek|ľudí]], toľko [[názor|názorov]]“*.

## Externé odkazy
* 

Kategória:Latinské výrazy
Regulácia (kybernetika)

**Regulácia** je v kybernetike udržiavanie určených veličín systému riadenia na vopred predpísaných,
najčastejšie konštantných hodnotách, pričom sa v priebehu regulácie zisťujú skutočné hodnoty týchto veličín a porovnávajú sa s predpisanými hodnotami. Podľa zistených odchýlok sa do procesu zasahuje tak, aby sa vzniknuté odchýlky
odstránili, alebo aspoň minimalizovali. Pozri aj vysvetlenia v článku riadenie (kybernetika).

## Externé odkazy
* 

Kategória:Kybernetika
Regulácia

**Regulácia** alebo **regulovanie** môže byť:
*všeobecne: riadený zásah, úprava, usmernenie
*v biológii: súbor fyziologických procesov udržiavajúcich stálosť vnútorného prostredia organizmu (teplota, tlak, voda a pod.), pozri regulácia (biológia)
*v technike: udržiavanie nameraných hodnôt určitej veličiny podľa daných podmienok, pozri regulácia (technika)
*v kybernetike: udržiavanie určitej veličiny na hodnote približne stálej alebo meniacej sa podľa daného programu, pozri regulácia (kybernetika)
*v ekonomike: usmerňovanie hospodárskej činnosti súkromného sektora štátom (napr. regulácia cien), pozri regulácia (ekonomika)
*v stavebníctve: stavebné úpravy vodných tokov a ich brehov, pozri regulácia vodných tokov

## Referencie

## Pozri aj
*regulácia jazyka (široko chápané ovplyvňovánie stavu jazyka odbornou autoritou )
*Regulácia preklzovania
Ríša Ujgurov

náhľad|Rozsah Ujgurského kaganátu
**Ríša Ujgurov** bola rozsiahla ríša, ktorú v pol. 8. storočia vytvorili Ujguri na rieke Orchon.

## Iné projekty

## Zdroj
* 

Kategória:Zaniknuté štáty
Kategória:Ujguri
Publicistika

**Publicistika** je novinárska, prípadne spisovateľská činnosť informujúca verejnosť o aktuálnych otázkach a komentujúca ich v novinách, rozhlase a televízii.

Je druhou základnou zložkou novinárskych celkov po spravodajstve. Publicistiku môžeme rozdeliť do dvoch skupín podľa používaných postupov a podľa prístupu novinára k stvárňovanej udalosti:   

* **Publicistika racionálneho typu** – postupy  tvoria analýza a syntéza, porovnávanie, vysvetľovanie, dokazovanie a argumentovanie,  z čoho vyplýva logicko-pojmové stvárňovanie témy. Publicistika racionálneho typu je  charakteristická výkladovým slohovým postupom a približuje sa náučnému štýlu. 

* **Publicistika emocionálneho typu** - umelecké vyjadrovanie, beletristika, logická fantázia, alegorickosť, expresivita, širšie zovšeobecňovanie, z čoho vyplýva obrazno-emocionálne stvárňovanie.  Táto publicistika sa približuje umeleckému štýlu. 

Publicistika, podobne ako spravodajstvo, stvárňuje aktuálne javy. Kým v spravodajských testoch je primárna novosť, v publicistike sa dostáva do popredia autentickosť. Publicistické texty sú charakteristické pre periodiká s dlhšou periodicitou a pre rozšírené vydania denníkov. 

## Externé odkazy
* 
* http://media.ku.sk/slovnik/index.php?option=com_glossary&letter=P&id=16

Kategória:Žurnalistika
Živočíšna ríša

**Živočíšna ríša** alebo presnejšie **ríša živočíchy** je taxonomická kategória v niektorých taxonomických systémoch. Bližšie pozri pod živočíchy a Systém živých organizmov.

Proces vyčleňovania sa človeka zo živočíšnej ríše označoval E. Haeckel termínom antropogenéza.

Kategória:Živočíchy
Publikácia

**Publikácia** môže byť:

* uverejnenie, vydanie tlačou, pozri publikovanie
* tlačou (alebo inak napr. elektronicky) vydané dielo, obyčajne  odborné, napr. kniha, monografia, brožúra alebo časopis, pozri publikácia (zverejnený dokument)

## Zdroj
*
Publikum (obecenstvo)

thumb|Obecenstvo
**Publikum** alebo (najmä ak je zhromaždené na verejnom podujatí) **obecenstvo** je súhrn konzumentov prejavov verejnej alebo masovej komunikácie (masmédií, tlače, televízie, rozhlasu, filmu, divadla a pod.). Prejavom spokojnosti publika na verejnom podujatí je potlesk. Rozlišujú sa najmä diváci, poslucháči a čitatelia.

## Čitateľ
Všeobecne je čitateľom každá osoba, ktorá práve číta alebo má záujem o čítanie literatúry. Z psychologického hľadiska ide o jednotlivca, ktorá vníma písaný text, rozumie mu a psychologicky ho zažíva.

V literárnej komunikácii sa čitateľ charakterizuje ako typ príjemcu literárneho diela, ktorý

* je príjemcom estetickej informácie,
* je partnerom vo vzťahu k autorovi,
* sa aktívne podieľa na čitateľskej konkretizácii (čítaní literárneho diela).

Každý čitateľ má na základe systému estetických noriem postoj k literárnemu dielu, ktorý nazývame čitateľský vkus. Ten sa líši na základe záľub, prostredia, tradície a literárneho vzdelania. Pod pojmom čitateľská skúsenosť rozumieme súbor poznatkov, hodnôt a návykov v pamäti a vedomí čitateľa, na základe ktorých pristupuje k čítaniu.

Čitatelia sa delia podľa vyspelosti čitateľského vkusu a kvality čitateľskej skúsenosti na:

* naivný čitateľ – pokladá literárne dielo za skutočnosť,
* sentimentálny čitateľ – dôraz na emocionálne signály,
* diskurzívny čitateľ – vyrovnáva sa s celou významovou skutočnosťou diela

Čitateľ si vyberá literárne diela na základe čitateľských záujmov.

## Poslucháč
Poslucháč je vnímateľ zvukového prejavu. Pojmom poslucháč označujeme aj osobu, ktorá počúva rozhlas.

## Divák

Divák je osoba, ktorá sa pozerá a pri tom sa pozorovaného diania obvykle nezúčastňuje. Divák sleduje vopred pripravené alebo očakávané predstavenie, napr.: divadlo, kino, koncert, cirkus, televíziu... Ak osoba sleduje nejaké spontánne či prírodné dianie, nazývame ho pozorovateľ.

Moderné divadlo ako aj moderné technológie môžu diváka vťahovať do deja, či ho ovplyvňovať.

## Referencie

## Iné projekty

Kategória:Divadlo
Kategória:Spoločnosť
Racionalita

**Racionalita** (z lat. ratio = rozum) je schopnosť človeka
myslieť a konať na základe rozumných noriem. Súlad medzi
činnosťou a rozumovými pravidlami, ktorých zachovávanie je predpokladom dosiahnutia cieľa. Racionalitu chápu ako relatívne stabilný súhrn pravidiel,
noriem, štandardov a etalónov duchovnej a materiálnej činnosti, ako aj hodnôt, ktoré všeobecne prijímajú a jednoznačne chápu všetci členovia daného
spoločenstva (sociálnej, profesnej alebo etnickej skupiny, triedy, vrstvy
atď.…

## Názory na racionalitu
*Novoveká filozofia: Racionalita je všeobecná, abstraktná, mimokultúrna a mimohistorická vlastnosť človeka.
*Dialektický materializmus: Racionalita je systém, ktorý je historicky podmienený a rozvíja sa v určitom sociálno-kultúrnom kontexte. Objektívnu neekvivalentnosť, nezhodu rozličných racionalít určuje rozličný stupeň ich súladu s objektívnymi zákonitosťami vývoja prírody a spoločnosti, so záujmami a cieľmi určitej skupiny v daných spolocensko-historických podmienkach. Kritériom adekvátnosti racionality objektívnej realite je sociálna prax a efektivnosť pri dosahovaní všeobecne platných cieľov.
*Novopozitivizmus: Racionalita je pravidlá, normy a štandardy logického záveru.
*Karl Popper: Racionalita je kritizovateľnosť, falzifikovateľnosť: racionálne sú iba tie druhy
poznatkov, ktoré možno falzifikovať teoretickou kritikou alebo experimentom.
*Max Weber: Racionalita je ekonomická kalkulácia určujúca najvýhodnejšiu a najrentabilnejšiu stratégiu konania.

## Externé odkazy
* 

Kategória:Filozofické koncepty
Pud (psychológia)

**Pud** je vrodené nutkanie. Biologicky podmienená dispozícia, súčasť psychofyziologickej dynamiky. Pud je prameňom priania. Pud je nejasný, neuvedomuje si svoj cieľový predmet.

## Druhy pudov
### Pud výživy
Pud výživy je jedným z najsilnejších pudov, v krajných prípadoch môže nadobudnúť agresívny charakter. Tento pud môže prerásť do tzv. alimentačného libida, to je situácia, keď sa jedlo stáva slasťou. Dôvod pre toto "prerastanie" môže byť neuspokojenie iných potrieb a nahradenie uspokojenia inou potrebou, v tomto prípade práve jedlom. Výsledkom tejto slasti môže byť buď obezita alebo bulímia.

### Pud sebazáchovy
Tento pud je tiež veľmi silný, je totiž spojený s potrebou prežiť, vyhnúť sa bolesti a tiež so schopnosťou bolesť znášať.

### Pud agresivity
Agresivita sa môže objaviť v súvislosti so stratégiou dosahovania cieľa. U niektorých jedincov je pud agresivity potlačený a nahradený inou stratégiou, môže sa ale objaviť, pokiaľ pôvodná stratégia zlyhala.

### Pohlavný pud
Pohlavný pud sa delí na erotický a sexuálny. Erotický pud je zameraný na uspokojujúci prežitok. Účelom pudu sexuálneho je rozmnožovanie a zachovanie rodu.

### Pud starostlivosti o potomstvo
Tento pud sa premieta do starostlivosti o dieťa a do citových väzieb k dieťaťu. Súvisí s potrebou človeka otvorenej budúcnosti a transcedencie (presahu do budúcnosti pomocou potomkov). Pre niektorých jedincov je to tiež prostriedok k sebarealizácii.

## Pozri aj
*Inštinkt

## Iné projekty

## Externé odkazy
*
* 

Kategória:Psychológia
Joachim Ritter

**Joachim Ritter** (* 3. apríl 1903, Geesthacht, Nemecko – † 3. august 1974, Münster) bol nemecký filozof.

V rokoch 1943 - 1946 bol profesorom v Kieli, od 1946 v Münsteri. Pracoval v oblasti gréckej filozofie, filozofie dejín, praktickej filozofie, estetiky a dejín pojmov. Založil *Historisches Wörterbuch der Philosophie* a vydal jeho prvé štyri zväzky.

## Externé odkazy
* 

Kategória:Nemeckí filozofi
Napodobovací pud

**Napodobovací pud** je vrodená potreba a schopnosť napodobovať okolie.

## Externé odkazy
* 

Kategória:Psychológia
Rituál

**Rituál** je činnosť, ktorá sa uskutočňuje podľa určitého opakovateľného vzorca, podporovaná tým, že má zvyklostný charakter, opatrená symbolickým významom, ktorý však spravidla nemožno vystihnúť slovami, ktorými by ho vysvetlil ten, kto rituál praktikuje. 

Rituál býva nepružný, resp. odolný voči zmenám; patrí k nemu, že ho chápu ako niečo, čo sa vynucuje nejakým morálnym alebo duchovným príkazom, ktorého neuposlúchnutie by bolo svätokrádežou alebo prinajmenšom vážnou urážkou. Často sa uvádza, že rituál je základným nástrojom sociálnej súdržnosti, pretože všeobecne zdieľaná forma konania, nasýtená spoločenskými významami, ľudí zjednocuje. Odtiaľ dôležitosť rituálu v armáde a v inštitúciách občianskeho života, na odborárskych zhromaždeniach v Anglicku a pri konaniach súdov. Hoci psychológovia niekedy nazývajú rutinnú aktivitu zvierat *rituálmi*, je doložiteľné, že len rozumná bytosť môže pociťovať náznak nejakého transcendentálneho významu, ktorý je motívom jeho rituálneho správania.

## Referencie


Kategória:Tradície
Kategória:Náboženstvo
Hans Reichenbach

**Hans Reichenbach** (* 26. september 1891, Hamburg, Nemecko – † 9. apríl 1953, Los Angeles, Kalifornia, USA) bol nemecký filozof a logik, predstaviteľ logického pozitivizmu. Roku 1938 rozlíšil súvislosť zdôvodnenia a súvislosť objavu.

Reichenbach si získal meno tým, že hľadal nové cesty skúmania základov vedy a usiloval sa nanovo a čisto vedecko-logickým spôsobom sformulovať kánon celého vedenia a poznania vo filozofii. Za hlavnú úlohu filozofie pokladal filozoficky exaktne pochopiť tie problémy, ktoré sa vyskytujú v špeciálnych
vedách, a to pomocou prisne formalizovaného jazyka.

## Dielo
* *Von Kopernikus bis Einstein*, 1927
* *Atom und Kosmos*, 1930
* *Elements of Symbolic Logic*, 1947
* *The Theory of Probability*, 1949
* *The Direction of Time*, 1956
* *Laws, Modalities, and Couterfactuals*, 1976
* *Gesammelte Werke*, 9 zv., 1977 an.
* *Selected Writings*, 2 zv., 1978

## Externé odkazy
* 

Kategória:Nemeckí filozofi
Kategória:Osobnosti z Hamburgu
Ritualéma

**Ritualéma** je štrukturálny prvok rítu, napr. periodicky usmrcovaný a nahrádzaný panovník-čarodejník, magicky zodpovedajúci za úrodu a kmeňovú prosperitu.

## Externé odkazy
* 

Kategória:Mágia
Thomas Reid

**Thomas Reid** (* 26. apríl 1710, Strachan, Škótsko - † 7. október 1796, Glasgow, Škótsko) bol škótsky filozof, zakladateľ škótskej školy. 
Na rozdiel od Locka, Huma alebo Berkleya učil, že človek intuitívnym spôsobom percipuje samu skutočnosť; človeka pritom vedie dvanásť samozrejmých, evidentných právd, ktoré preto nevyžadujú nijaký dôkaz a ktoré tvoria náplň zdravého rozumu.

## Iné projekty

## Externé odkazy
* 

Kategória:Narodenia v 1710
Kategória:Úmrtia v 1796
Kategória:Škótski filozofi
Kategória:Filozofi 18. storočia
Životný pud

**Životný pud**  je podľa Jána Albrechta základ života spočívajúci vo vôli prežiť. 

Pud života je vlastnosť daná každej podobe života, prejavuje sa v obrane a v reprodukcii života, pôsobí defenzívne, ako aj ofenzívne. Životný pud je univerzálny a je základnou vlastnosťou tak vedomého, ako aj nevedomého života. Odzrkadľuje sa v špecifických podobách vedomia – predovšetkým v podobe pudu sebazáchovy a jeho sociálneho variantu – v podobe mocenského pudu a pudu uplatnenia sa. Špecifické podoby životného pudu sa navzájom nevylučujú, hoci môžu vyvolať odlišné situácie. Majú rovnaké ciele, hoci sú na rôznych rovinách spojené s rôznymi vlastnosťami. Životný pud v jeho bazálnych formách predstavujú biologické mechanizmy, ktoré život udržujú v jeho homeostatickej rovnováhe. Život na druhej strane zasa predstavuje rovnováhu medzi svojou vnútornou integritou vyčleňujúcou sa zo svojho prostredia a prostredím, od ktorého je celkom závislý. K spomenutým vlastnostiam bazálnej roviny a stojacim ešte mimo vedomia patria automatické a mechanické prostriedky defenzie a agresie (napríklad třň a pancier), ktoré majú podrobiť prostredie životným záujmom.

## Externé odkazy
* 

Kategória:Filozofické koncepty
Ritualizmus

**Ritualizmus** je koncepcia osnovaná na myšlienke o priorite rituálu pred mýtom. Zakladateľom
ritualizmu 20. stor. je J. Frazer.

## Externé odkazy
* 

Kategória:Filozofické teórie
Kategória:Literatúra
Reifikácia

**Reifikácia** (lat.) je zvecnenie; pretváranie duševnej predstavy na skutočné veci: prejavuje sa najmä v reči, určitým patologickým správaním alebo tým, že sa abstraktné pojmy chápu ako predmety.

## Externé odkazy
* 

Kategória:Psychológia
Pulz

náhľad|Miesta hmatania pulzu
thumb|Srdcový tep je spôsobený činnosťou srdca vyvolanou vypudením krvi z ľavej srdcovej komory do aorty

**Pulz** alebo **tep** je vlnenie cievnych stien, ktoré vzniká ich napnutím a zrýchlením prúdenia krvi, čo je spôsobené tlakovou vlnou, vyvolanou vypudením krvi z ľavej srdcovej komory do aorty, odkiaľ sa šíri ďalšími tepnami do celého tela. V lekárstve séria týchto vĺn súvisí s pojmami *srdcový rytmus* a *srdcová frekvencia*. 

## Meranie pulzu
Pulz je možné nahmatať na väčších tepnách umiestnených blízko pod povrchom tela; najčastejšou tepnou pre meranie pulzu je krkavica (*arteria carotis*), vretenná tepna (*arteria radialis*), zápästná tepna (*arteria ulnaris*), pri nedostatočnom dokrvovaní horných končatín sa používa pažná tepna (arteria brachialis) a na dolných končatinách stehenná tepna (*arteria femoralis*).

## Hodnoty pulzu a diagnóza
Zmena pulzu môže súvisieť so zmenami zdravotného stavu. Už Hérofilos rozpoznal význam pulzu pre stanovenie lekárskej diagnózy. 

Priemerný srdcový pulz má hodnotu okolo 72 úderov za minútu. Tep však môže byť aj u zdravých ľudí nižší, obvykle u ľudí s dobrou fyzickou kondíciou a u športovcov, ktorých srdcia sú schopné prečerpať väčšie množstvá krvi – hodnota sa môže pohybovať aj okolo 40 úderov za minútu.

U ľudí, ktorí trpia závratmi alebo stratami vedomia, môže nízky pulz signalizovať srdcový blok. Ide o stav, keď dochádza k zablokovaniu elektrického impulzu, bez ktorého pomoci nemôže srdce biť. Pri spomalení srdcovej frekvencie (srdcový pulz pod 60 úderov za minútu) hovoríme o tzv. bradykardii. Naopak pri zrýchlení srdcovej frekvencie (srdcový pulz nad 90 úderov za minútu) hovoríme o tzv. tachykardii.

## Referencie


## Iné projekty

## Externé odkazy
* 

Kategória:Medicína
Riziko

**Riziko** je situačná charakteristika činnosti, ktorá spočíva v tom, že výsledok činnosti je neistý a v prípade neúspechu hrozia nepriaznivé následky.

Bližšie pozri:
*riziko (psychológia)
*riziko (financie)
*riziko (poistenie)

## Iné projekty
Pulzácia

**Pulzácia** (lat.) je pravidelný rytmus pohybov, zmien a pod.

## Externé odkazy
* 

Kategória:Terminológia
Riziko (psychológia)

**Riziko (psychológia)** je:
*miera očakávaných nepriaznivých následkov pri neúspechu, ktorú určuje pravdepodobnosť neúspechu a stupeň negativnych následkov v danom prípade
*činnosť, pri ktorej subjektu hrozí určitá strata (prehra, trauma, škoda).
*voľba medzi dvoma možnými variantmi konania: menej príťažlivým, no nádejnejším a príťažlivejším, ale menej nádejným (pri ktorom je výsledok problematický a hrozia možné nepriaznivé následky).

## Externé odkazy
* 

## Pozri aj

*riziko

Kategória:Psychológia
Racionalizácia (psychológia)

**Racionalizácia** (lat.) je pôvodne v psychoanalýze, dnes všeobecne používaný termín pre obranný mechanizmus, sebaklam, spočívajúci v snahe racionálne zdôvodniť absurdný podnet alebo myšlienku alebo osobný neúspech. Napríklad na človeku, ktorý sa nám nepáči, nájdeme bez ťažkostí dosť nedostatkov, ktoré bežne prehliadneme u svojich známych.

Kategória:Psychológia
Reizmus

**Reizmus** je filozofická teória T. Kotarbiňského založená na ontológií Stanislawa Lesniewskiho. Podľa tejto teórie sú súcnom len materiálne objekty.

## Externé odkazy
* 

Kategória:Epistemológia
Kategória:Ontológia
Kategória:Filozofia 20. storočia
Absolútny racionalizmus

**Absolútny racionalizmus** je učenie, podľa ktorého poznanie princípov je apriórne, pričom sa prakticky neponecháva miesto skúsenosti. Zástancami absolútneho racionalizmus sú napr. Platón, René Descartes.

## Zdroj
* 

Kategória:Racionalizmus
Kategória:Epistemológia
Rekatolizácia

**Rekatolizácia** môže byť:
*všeobecne: opätovné pokatolíčťovanie, opätovné obracanie na katolícku vieru
*v histórii:
**katolícky ekvivalent protestantského pojmu protireformácia
**v užšom zmysle: násilná protireformácia (na Slovensku od začiatku 17. storočia do roku 1781), pozri rekatolizácia (násilná protireformácia)
Robenie

**Robenie** môže byť:
*pracovanie, konanie práce, pozri práca
*vykonávanie nejakej činnosti, zaoberanie sa
*zastávanie funkcie, fungovanie v nejakej úlohe
*tvorenie, zhotovovanie
*dávanie vzniku niečomu, uskutočňovanie
*zapríčiňovanie
*menenie (na niečo s nejakou vlastnosťou)
*zaobchádzanie
*o cene: bytie v (nejakej) výške

## Iné projekty
Novoveký racionalizmus

**Novoveký racionalizmus** je gnozeologický postoj k problému pôvodu nášho poznania v novovekej filozofii, ktorého vznik sa spája predovšetkým s Descartom a ktorý sa zbavuje teologickej formy, charakteristickej ešte pre racionalizmus v stredoveku a v renesancii. 

Descartes rozpracoval novoveký racionalizmus ako protipól senzualizmu resp. empirizmu: teoretické myslenie v porovnaní so zmyslovým vnímaním nepredstavuje len vyšší stupeň poznania, ale je to zároveň samostatný, od zmyslového vnímania nezávislý zdroj všetkého toho, čo naše zmysly bezprostredne nevnímajú.

Novoveký racionalizmus sa spájal s kultom rozumu, s vierou v neobmedzenú poznateľnosť sveta človekom a v organizáciu spoločenského života podľa princípov rozumu.

Novoveký racionalizmus ovplyvnil osvietenstvo.

## Predstavitelia

* René Descartes
* Gottfried Wilhelm Leibniz
* Blaise Pascal
* Baruch Spinoza

## Externé odkazy
* 

Kategória:Novoveká filozofia
Kategória:Racionalizmus
Rekreológia

**Rekreológia** je vedná disciplína, ktorá skúma rekreovanie. Vznikla v 80. rokoch 20. storočia.

## Externé odkazy
* 

Kategória:Veda
Pustovník

[thumb|Pustovník [Onufrius na byzantskej ikone zo 4. storočia]]
**Pustovník** (iné názvy: **anachorét**(**a**), **eremita**; prvé z lat. anachoreta < gr. anachórétés - utiahnuto žijúci človek; druhé z lat. eremita < gr. erémités - eremita < z erémos – opustený, osamotený) je človek, ktorý zasvätil svoj život dosahovaniu náboženskej dokonalosti v samote a izolácii od zvyšku spoločnosti. Život alebo stav pustovníka sa nazýva **pustovníctvo**.

## Externé odkazy
* 

Kategória:Kresťanstvo
Kategória:Pustovníci
Robert de Sorbonne

**Robert de Sorbonne** (* 9. október 1201, Sorbon, Francúzsko - † 15. august 1274, Paríž) bol francúzsky kňaz a teológ, zakladateľ Sorbonny (1253).

## Životopis
Pochádzal z vidieckej rodiny. Študoval teológiu v Reims a Paríži a v roku 1250 sa stal doktorom teológie. Zastával miesto kanonika v kostole v Cambrai. Potom, čo získal ohlas svojimi kázňami, ho Ľudovít IX. menoval svojim kaplánom a neskôr spovedníkom.

Robert de Sorbonne sa rozhodol zmenšiť prekážky, ktoré mali žiaci z chudobných rodín, a ktoré on sám zažil počas svojho štúdia, a založil spoločnosť duchovných, ktorí by poskytovali výukové lekcie zadarmo šestnástim študentom teológie. K tejto spoločnosti sa pripojili Guillaume de Bray, arcidekan z Reims, Robert de Douai, kráľovnin kanonik a lekár, Geoffroy de Bar, neskorší kardinál, a Guillaume de Chartres, jeden z kráľových kaplánov.

Výnosom z 21. októbra 1250 kráľovná Blanka Kastílska, ktorá vládla počas siedmej krížovej výpravy, venovala Robertovi de Sorbonne dom a priľahlé stajne, aby tu mohol vyučovať chudobných žiakov. Táto kráľovská dotácia je najstaršou písomnou správou týkajúce sa Sorbonny. Samotná fakulta nazvaná po svojom zakladateľovi *College de Sorbonne* bola založená v roku 1253 a neskôr sa stala najslávnejšou fakultou Parížskej univerzity. Nadácia bola potvrdená kráľom v roku 1257. Vo februári 1258 a v roku 1263 Robert získal od kráľa ďalšie dva domy.

Robert nariadil, že žiaci jeho fakulty budú prijatí na základe skúšok. Tým neboli vylúčení zo štúdia študenti z bohatých rodín, iba platili fakulte čiastku zodpovedajúcu štipendiu, ktoré dostávali chudobní študenti. Na fakultu mali tiež prístup študenti z iných európskych krajín.

Teologickú fakultu schválil v roku 1259 pápež Alexander IV.. Robert ju v roku 1271 doplnil o ďalšiu fakultu pre humanitné vedy a filozofiu. Budovy fakúlt stáli až do roku 1635, kedy ich dal kardinál Richelieu zbúrať a na ich mieste vybudovať nové, dnes tu stojí baroková kaplnka Sainte-Ursule de la Sorbonne. 

Vo svojej poslednej vôli z roku 1270 Robert odkázal všetok svoj majetok fakulte Sorbonne. 

## Externé odkazy
* 

## Zdroj

Kategória:Francúzski teológovia
Robert z Chesteru

**Robert z Chesteru** () bol anglický učenec a arabistik.

Preložil niekoľko dôležitých kníh z arabčiny do latinčiny, od autorov ako Abú Músá Džábir ibn Hajján a Chvárizmího, od ktorého v roku 1145 preložil z arabčiny  *Algebru*.

## Externé odkazy
* 

Kategória:Prekladatelia
Kategória:Anglickí matematici
Racionálny

**Racionálny**  (z latinčiny) je prináležiaci k podstate rozumu, súci v zhode s ním; postupujúci operáciami
vychádzajúcimi iba z rozumu, nezávisle od skúsenosti, napr. matematika ako racionálna veda .

## Pozri aj
* racionalizmus

## Iné projekty

## Externé odkazy
* 

Kategória:Výrazy
Pýcha

**Pýcha** môže byť:
*márnomyseľnosť spojená s pohŕdaním inými (v kresťanstve jeden zo sedmich hlavných hriechov), pozri pod márnomyseľnosť
*vec alebo osoba, ktorá je predmetom márnomyselnosti spojenej s pohŕdaním inými
*hrdosť, sebavedomie
* zastarano: nádhera, pompéznosť
* priezvisko, napríklad:
**Jaroslav Pýcha (1907–1977), český keramik
**Pavel Pýcha (* 1967), český hokejista
**Vladimír Pýcha (1939–2017), český architekt
**Zdeněk Pýcha (1926–2020), český hokejista
**Božena Pýchová (* 1935), česká textilná výtvarníčka
Rekurentný

**Rekurentný** (lat.) je opakovaný, opakujúci sa, napr. rekurentný vzorec.

## Iné projekty

## Externé odkazy
* 

Kategória:Latinské výrazy
Oswaldo Robles

**Oswaldo Robles** (* 1904 - † 1969) bol mexický filozof.

## Externé odkazy
* 
* Oswaldo Robles: Psicólogo y filósofo mexicano 

Kategória:Mexickí filozofi
Kategória:Narodenia v 1904
Kategória:Úmrtia v 1969
Robotník

náhľad|Nemeckí robotníci počas pracovnej prestávky
**Robotník** je priamy výrobca najmä v priemysle. Ide prevažne o manuálne pracujúce osoby. Termín pre označenie pracujúcich v priemysle sa rozvinul po priemyselnej revolúcii v Anglicku.

V ponímaní marxizmu, socializmu alebo anarchizmu má termín mierne odlišný význam, pozri napr. proletariát a robotnícka trieda.

## Pozri aj
*robotnícka trieda
*proletariát

## Iné projekty

Kategória:Povolania
Rekurzia (informatika)

**Rekurzia** je z pohľadu informatiky definícia funkcie alebo metódy pomocou samej seba. Rekurzívne vyjadrenia sú
všeobecne kratšie a ľahšie zrozumiteľné ako iné vyjadrenia, pretože zvýrazňujú charakteristické vlastnosti funkcie.

## Externé odkazy
* 

Kategória:Informatika
Námezdný robotník

**Námezdný robotník** je historický termín marxistickej filozofie označujúci zamestnanca, ktorý je osobne slobodný, ale bez výrobných prostriedkov, nútený znova a znova predávať svoju pracovnú silu kapitalistovi, aby udržal svoju existenciu a existenciu svojej rodiny, pracovať za mzdu a dať sa kapitalistovi vykorisťovať.

## Externé odkazy
* 

Kategória:Marxizmus
Pylón

[náhľad|Chrám Isis v [Philae]]
**Pylón** (zo , pôvodne ) je v architektúre mohutný vežovitý objekt tvaru vysokého zrezaného ihlana na
pretiahnutom obdĺžnikovom pôdoryse budovaný po bokoch vstupného portálu egyptského chrámu, kde dvojica pylónov tvorila hlavné priečelie. Býva ozdobou budov (ich priečelí) alebo nosným prvkov mostov (mostný pylón).

## Iné projekty
 
 
## Externé odkazy
* 

Kategória:Architektonické prvky
Kategória:Architektúra v starovekom Egypte
Abstraktná relácia

**Abstraktná relácia** je v matematike relácia, ktorú študujeme samu osebe, nezávisle od predmetov, ktorej sa môže týkať.

## Externé odkazy
* 

Kategória:Matematika
Spravodajská pyramída

**Spravodajská pyramída** je spôsob kompozície správy podľa klesajúcej dôležitosti informácií.

## Zdroj
* 

Kategória:Žurnalistika
Jean Baptiste René Robinet

**Jean Baptiste René Robinet** (* 23. jún 1735 - † 24. marec 1820) bol francúzsky filozof, u ktorého sa spájali materialistické názory s prvkami deizmu. Vychádzal z Locka, Condillaca a Leibniza.

## Externé odkazy
* 

Kategória:Narodenia v 1735
Kategória:Úmrtia v 1820
Kategória:Francúzski filozofi
Rekreácia

**Rekreácia** alebo **rekreovanie** (lat.) je telesná a duševná činnosť vykonávaná vo voľnom čase na osvieženie, posilnenie a odpočinok po práci či chorobe, alebo všeobecne zotavenie, oddych, osvieženie, zábava, pozri rekreácia (zotavenie)

**Rekreácia** môže byť:
*pobyt v zariadení slúžiacom na rekreovanie, pozri rekreácia (pobyt)
*v botanike: spôsob odstraňovania škodlivých látok vznikajúcich pri metabolizme rastlín, pozri rekreácia (botanika)
Dvojčlenná relácia

**Dvojčlenná relácia** môže byť:
*v teórii množín: binárna relácia
*v matematickej logike: v teórii relácií trieda usporiadaných dvojíc indivíduí, pozri dvojčlenná relácia (teória relácií)
Rodič

**Rodič** je otec alebo matka, teda:
* samec, napr. muž, a/alebo samica, napr. žena, ktorý/-rá splodil/-la potomka, napr. dieťa, (tzv. biologický rodič) a často aj príslušná sociálna rola 
* v sociológii a práve aj: samec a/alebo samica, ktorý/-rá prijal úlohu, ktorú obyčajne zastáva biologický rodič, alebo ktorému bola takáto úloha pridelená

## Pozri aj
* rodina

## Iné projekty

Kategória:Biológia
Kategória:Právo
Kategória:Sociológia
Kategória:Rodina
Kategória:Rodičovstvo
N-členná relácia

**N-členná relácia** je v teórii relácií trieda usporiadaných n-tíc indivíduí.

## Externé odkazy
* 

Kategória:Matematika
Žobravý rád

**Žobravý rád** alebo **mendikantský rád** je rád **žobravých mníchov** (=mendikantov), teda náboženský rád rôznej rehole, ktorý pôvodne nesmel mať nijaký majetok a jeho členovia žili z fundácií a milodarov. Žobravé rády vznikali od
zač. 13. stor. v prostredí miest najmä s poslaním kazateľským (predikanti),
pastoračným, učiteľským a kvôli sústavnému štúdiu teológie a filozofie.

Do stredovekej fázy svojím založením spadajú:
* dominikáni,
* minoriti,
* kartuziáni,
* obutí augustiniáni,
* karmelitáni,
* serviti,
* pauláni,
* pavlíni

V druhej fáze vznikli z reforiem a vetvení rádov v priebehu 16. stor.:
* františkáni,
* františkáni-hyberni,
* kapucíni,
* bosí augustiáni,
* karmelitáni,
* trinitári,
* milosrdní bratia.

Od Tridentského koncilu sa úplná chudoba vzťahovala na františkánov a
kapucínov.

## Pozri aj
* Zasvätený život

## Externé odkazy
* 

Kategória:Duchovné rády
Relácia medzi entitami

**Relácia medzi entitami** vyjadruje závislosť alebo asociáciu medzi entitami. Relácie medzi entitami vyjadrujú definičné, empiricko-asociatívne, taxonomické (generalizačno-špecializačné), štrukturálne (závislosť celku k časti), priestorové, časové, príčinné, funkčné, ohraničujúce sa regulačné vzťahy, ako aj úlohy, v ktorých sa majú alebo môžu vyskytovať.

## Externé odkazy
*
Relácia (matematika)

**(''n''-árna/''n''-členná) relácia** nad množinami *X*1, …, *X**k* je ľubovoľná podmnožina karteziánskeho súčinu *X*1 × … × *X**k*. Inými slovami, prvky takejto relácie tvoria usporiadané *k*-tice (*x**1*, …, *x**k*), kde x_1\in X_1, \ldots, x_k \in X_k.

Najbežnejšie sú binárne relácie, teda podmnožiny karteziánskeho súčinu dvoch množín. V prípade binárnej relácie *R* sa fakt, že *a* je vo vzťahu k *b* (teda dvojica *a*,*b* patrí do binárnej relácie *R*), symbolicky zapisuje ako *aRb* alebo *R*(*a*,*b*).

Kategória:Matematika
Rodina

thumb|Rodina
thumb|Väčšia rodina
**Rodina** je sociálna skupina  (primárna skupina) tvorená aspoň jedným rodičom a dieťaťom. Je malou sociálnou skupinou, tvorenou jednotlivcami spätými manželstvom, pokrvným príbuzenstvom alebo adopciou. Členovia rodiny sa riadia ustálenými vzormi správania sa, každý člen rodiny plní určitú sociálnu úlohu. Rodina má reprodukčnú, výchovnú (je to výchovná inštitúcia), ekonomickú prípadne výrobnú (je ekonomickou inštitúciou), ochrannú, emocionálnu funkciu.

Rodina ako prostredie, s ktorým sme najviac spätí, nás výrazne ovplyvňuje a my ovplyvňujeme ju. Vytvára vlastné kultúrne prostredie, ktoré formuje osobnosť detí. Ale je aj obrazom doby a jej politických, sociálnych, ekonomických, kultúrnych, ekologických a iných podmienok a zásad. Rodina je prvá skupina, ktorej členom sa človek stáva hneď po svojom narodení. Rodine záleží na tom, aby správne plnila úlohy v oblasti socializácie svojich členov. Rodina odovzdáva kultúrne dedičstvo nasledujúcim pokoleniam. Rodina realizuje spoločenskú kontrolu nad svojimi príslušníkmi. Rodina zaisťuje rovnováhu medzi emocionálnymi potrebami svojich členov.

Rodina má reprodukčnú, výchovnú, ekonomickú prípadne výrobnú ochrannú, emocionálnu funkciu. Rodina ako prostredie, s ktorým sme najviac spätí, nás výrazne ovplyvňuje a my ovplyvňujeme ju. Vytvára vlastné kultúrne prostredie, ktoré formuje osobnosť detí. Ale je aj obrazom doby a jej politických, sociálnych, ekonomických, kultúrnych, ekologických a iných podmienok a zásad. Rodina je prvá skupina, ktorej členom sa človek stáva hneď po svojom narodení.

Rodine záleží na tom, aby správne plnila úlohy v oblasti socializácie svojich členov. Rodina odovzdáva kultúrne dedičstvo nasledujúcim pokoleniam. Rodina realizuje spoločenskú kontrolu nad svojimi príslušníkmi. Rodina zaisťuje rovnováhu medzi emocionálnymi potrebami svojich členov.

## Rodinní príslušníci tradičnej rodiny
* matka
* otec
* dieťa
* brat
* sestra
* stará mama
* starý otec
* náhradná rodina
* strýko
* stryná
* ujo
* teta
* bratranec
* sesternica
* svokor
* svokra
* tesť
* testiná
* rodokmeň
* svätá rodina
* rodinné spoločenstvo
* rodinné právo
* láska
* spoločnosť
* zoznam rodiny

## Iné projekty

## Externé odkazy
* 


Kategória:Sociológia
Relacionalita

**Relacionalita** je skutočnosť vzťahovania sa; všetky reálne vzťahy v realite, menovite reálne vzťahy medzi reálnymi vlastnými jestvujúcnami a reálnymi subjektmi.

## Externé odkazy
* 

Kategória:Metafyzika
Intencionálna relacionalita

**Intencionálna relacionalita** je skutočnosť zameranostného vzťahovania sa, skutočnosť, že ľudský subjekt aktívne s viac menej uvedomeným zámerom (intenciou) sleduje reálne jestvujúcna .

## Zdroj
* 

Kategória:Filozofické pojmy
Pyroterapia

**Pyroterapia** (gr.) je liečebná metóda založena na poznatku, že niektoré chronické zápaly sa lepšie a rýchlejšie liečia, keď ich priebeh sprevádza horúčka; liečenie vyvolaním horúčky.

## Externé odkazy
* 

Kategória:Medicína
Relativita

**Relativita** alebo **relatívnosť** môže byť:
*vzájomný vzťah dvoch alebo viacerých javov alebo vecí; pomernosť, vzťažnosť
*závislosť, podmienenosť (opak absolútnosti), pozri aj teória relativity

## Iné projekty
Relativizmus

**Relativizmus** je prístup predpokladajúci jedinečnosť a neopakovateľnosť poznávaného javu, z
ktorých vyplýva nemožnosť dosiahnuť pre všetkých prijateľnú pravdu.

Relativizmus je doktrína, ktorá popiera existenciu absolútnej pravdy alebo možnosť jej rozumového poznania a vyhlasuje preto, že poznanie je relatívne. Relativizmus sa stavia (spolu so skepticizmom) proti dogmatizmu.

Relativizmus sa vyskytuje v rôznych formách, napr. u Montaigna alebo u Pascala sa zakladá na rozdielnosti mienok; v antropologickom myslení na idei rovnakej hodnoty rôznych civilizácií; u Kanta vyúsťuje jeho kriticizmus do relativizmu popierajúceho možnosť postihnúť absolútno (veci osebe) a prekročiť hranice, ktoré poznaniu vytyčuje apriórna štruktúra ľudského myslenia.

## Externé odkazy
* 

Kategória:Filozofické smery
Kategória:Filozofické koncepty
Skupina pyroxénu

náhľad|vpravo|Kryštály diopsidu v kalcite
**Skupina pyroxénu** je skupina monoklinických, alebo rombických tmavých minerálov so všeobecným vzorcom ABT2O6, kde
* A - Na, Ca, Fe<sup>2+</sup>, Mg, Zn, Mn<sup>2+</sup>, Li
* B - Al, Fe<sup>3+</sup>, Mg, Sc, Ti, Cr<sup>3+</sup>, V
* T - Si, Al

náhľad|vpravo|300px|Diagram znázorňujúci existujúce tuhé roztoky klino- a ortopyroxénov
Podľa kryštálovej sústavy sa rozdeľujú na:
* **Klinopyroxény** (monoklinické)
** Diopsid - CaMgSi2O6
** Egirín - NaFe3+Si2O6
** Esseneit - CaFe3+AlSiO6
** Hedenbergit - CaFe2+Si2O6
** Jadeit - Na(Al,Fe3+)Si2O6
** Jervisit - (Na,Ca,Fe2+)(Sc,Mg,Fe2+)Si2O6
** Johannsenit - CaMn2+Si2O6
** Kanoit - (Mn2+,Mg)2Si2O6
** Klinoenstatit - Mg2Si2O6
** Klinoferosilit - (Fe2+,Mg)2Si2O6
** Kozmochlór - NaCr3+Si2O6
** Namansilit - NaMn3+Si2O6
** Nataliit - Na(V3+,Cr3+)Si2O6
** Petedunnit - Ca(Zn,Mn2+,Fe2+,Mg)Si2O6
** Pigeonit - (Mg,Fe2+,Ca)(Mg,Fe2+)Si2O6 
** Spodumen - LiAlSi2O6 
 
* **Ortopyroxény** (rombické)
** Donpeacorit - (Mn2+,Mg)2Si2O6
** Enstatit - Mg2Si2O6
** Ferosilit - (Fe2+,Mg)2Si2O6

## Iné projekty

## Externé odkazy
* 

Pyroxény
Platónsky rok

**Platónsky rok**  je čas, za ktorý vykoná svetový pól v dôsledku precesie uzatvorený obeh okolo pólu ekliptiky (okolo 25 700 rokov). Zemská os počas neho vykoná pohyb po plášti kužeľa. Príčinou tohto pohybu je lunisolárna precesia. 

## Externé odkazy

* 

Kategória:Astronómia
Pyrrhonizmus

**Pyrrhonizmus** je krajný druh skepticizmu. Tento skepticizmus založil Ainesidémos a pomenovaný bol podľa Pyrrhona z Elidy.

## Pozri aj
* skepticizmus
* Timon z Fleiuntu

## Ďalšia literatúra
* 

## Externé odkazy
* 

Kategória:Skepticizmus
Kategória:Filozofické hnutia a smery
Hubert Rohracher

**Hubert Rohracher** (* 24. apríl 1903, Lienz Rakúsko - † 18. december 1972, Kitzbühel) bol rakúsky fyziológ a psychológ. Venoval sa neuropsychológii a charakterológii.

Od roku 1947 pôsobil ako univerzitný profesor vo Viedni.

## Bibliografia
**Persönlichkeit und Schicksal*, Braumüller, Viedeň, 1926 
**Die elektrochemischen Vorgänge im menschlichen Gehirn*. Barth, Lipsko, 1942 
**Experimentelle und statistische Beiträge zur psychologischen Unfallforschung*. Rohrer, Viedeň, 1956 
**Regelprozesse im psychischen Geschehen*. Böhlau, Graz, 1961 
**Die Arbeitsweise des Gehirns und die psychischen Vorgänge*. 4. umgearb. u. erw. Auflage. J. A. Barth, Mníchov, 1967 
**Charakterkunde*. 13. Auflage. Urban und Schwarzenberg, Mníchov/Berlín/Viedeň, 1975, ISBN 3-541-02383-X 
**Einführung in die Psychologie*. 13. Auflage. Psychologie-Verlags-Union, Mníchov/Weinheim, 1988, ISBN 3-621-27038-8

## Referencie


## Externé odkazy
* Hubert Rohracher na Dorsch
* Hubert-Rohracher-Tag 2005 ''Wie Menschen über andere nachdenken'' Rainer Bösel, Freie Universität Berlin (PDF-Datei; 225 kB)

## Zdroj
* 

Kategória:Rakúski psychológovia
Kategória:Vyučujúci na Viedenskej univerzite
Kategória:Rakúski fyziológovia
Etický relativizmus

**Etický relativizmus** je názor, princíp, koncepcia, podľa ktorej mravné významové útvary (mravné predstavy, pojmy a pod.) majú relatívny, podmienený charakter.

## Externé odkazy

* 

Kategória:Etické prístupy
Historický relativizmus

**Historický relativizmus** je prejav historizmu vo filozofii. Historický relativizmus spočíva vo výklade významových útvarov, napr. filozofických systémov, svetonázorov, náboženských učení a pod., ako výraz určitých duchovných postojov, pričom tieto útvary neobsahujú absolútne pravdy .

## Externé odkazy
* 

Kategória:Filozofia dejín
Kategória:História
Siderický rok

**Siderický rok** alebo **hviezdny rok** je čas medzi dvoma po sebe nasledujúcimi návratmi Slnka po ekliptike k tej istej hviezde (skutočná doba obehu Zeme okolo Slnka trvajúca 365 dní 6 h 9 min 9,5 s).

## Referencie

## Pozri aj
* Tropický rok

## Externé odkazy

* 

Kategória:Astrodynamika
Rola

**Rola** môže byť:
*úloha, význam
*herecká úloha
*v sociológii: sociálne špecifikovaná inštitúcia; ustanovený spôsob konania očakávaný od držiteľov určitých pozícií; pozri rola (sociológia)
*hovorovo:
**bal, synonymum: rolňa
**zvitok, kotúč, synonymum: roľňa

## Pozri aj
*Sociálna rola
Mravný relativizmus

**Mravný relativizmus** je forma relativizmu vychádzajúca z uvedomenia si veľkého množstva mravných predpisov a zákazov a odmietajúca každú teoretickú morálku, ktorá by navrhovala všeobecne platné pravidlá.

## Externé odkazy
* 

Kategória:Etika
Sociálna rola

**Sociálna rola** je konanie očakávané vzhľadom na držiteľa určitej sociálnej pozície.

Rola je očakávaný spôsob správania, resp. konania jednotlivca. Je to vzor správania určený spoločenskými alebo skupinovými očakávaniami, spojenými so sociálnym statusom. Jednotlivci si svoje roly môžu spoluvytvárať, prispôsobovať, alebo ich odmietnuť a meniť, či pretvárať. Preto sa rozlišuje predpísaná rola (očakávané správanie) a výkon roly (skutočné správanie).  

## Externé odkazy
* 

Kategória:Sociológia
Vedecký relativizmus

**Vedecký relativizmus** je forma relativizmu, podľa ktorej vo vedách pravda nie je definitívna; rozumom si postupne vytvárame pochopiteľnú konštrukciu sveta, neustále uvádzanú do pochybnosti.

## Externé odkazy
* 

## Pozri aj

*relativizmus

Kategória:Filozofické hnutia a smery
Spoločenská rola

**Spoločenská rola** je súhrn spoločenských noriem, ktoré upravujú konanie jedinca voči iným na jednej strane, a sú súhrnom očakávaní, požiadaviek, nárokov jedinca na konanie ostatných voči nemu.

## Externé odkazy
* 

Kategória:Sociológia
Roľníctvo

**Roľníctvo** môže byť:
*roľníci alebo zamestnanie roľníka, pozri roľník
*roľníci ako spoločenská vrstva či spoločenská trieda, ktorá sa zaoberá poľnohospodárskou výrobou, pozri roľníctvo (spoločenská trieda)
*obsah práce roľníka, pozri poľnohospodárstvo

## Referencie

## Zdroje
*roľník. In: Krátky slovník slovenského jazyka
*roľník. In: Slovník slovenského jazyka (Peciar)
Pýtia

[náhľad|[Eugène Delacroix - Lykurgos sa radí s Pýthiou]]
**Pythia** alebo **Pýthia** alebo **Pýtia** (gr. Pythia/iný prepis Pýthia) bola starogrécka veštkyňa v chráme Apolóna Pýtia v Delfách. Pri veštení Pýtia sedela na trojnožke a v najstarších dobách vyťahovala ako odpoveď na otázky, ktoré jej tlmočili kňazi, kamienky. V historickej dobe veštila v extáze, do ktorej upadala buď pôsobením omamných výparov vody z posvätného prameňa alebo žuvaním vavrínových listov. Kňazi zaznamenávali zvuky, ktoré Pýtia na ich otázky vyrážala, a zostavovali ich do odpovedí, spravidla dvojzmyselných (odtiaľ *hovoriť ako Pýtia*, t. j. nejasne). V klasickej dobe bývali Pýtie dve, i tri, ale od helénizmu, keď upadol politický význam veštieb a otázky boli vznášané len v súkromných záležitostiach, bola Pýtia zasa len jedna. Jej veštby si ľudia niekedy nevysvetlili správne. Napríklad dvojzmyselná veštba lýdskemu kráľovi. Ten sa pýtal, či má bojovať proti Peržanom, Pýtia mu odpovedala: „Keď prekročíš rieku Halys, zničíš veľkú ríšu“. Lýdsky kráľ rieku prekročil a veľkú ríšu - svoju vlastnú - zničil.

## Pozri aj
* Delfská veštiareň

## Externé odkazy
* 

Kategória:Postavy gréckej mytológie
Kategória:Veštenie
Kultúrny relativizmus

**Kultúrny relativizmus** je teoreticko-metodologický prístup v rámci výskumu kultúrnych javov, pri
ktorom sa vychádza z predpokladu, že jednotlivé kultúry sú jedinečnými a neopakovateľnými sociokultúrnymi systémami, ktoré možno opísať a pochopiť iba v kontexte ich vlastných hodnôt, noriem a ideí.

## Externé odkazy
* 

Kategória:Kultúrna antropológia
Relaxácia

**Relaxácia** môže byť:
*vo fyzike dosahovanie rovnovážneho termodynamického stavu v makroskopických fyzkálnych systémoch
*v psychológii pokles fyzického alebo psychického napätia

## Externé odkazy
*